b"\n_START_ARTICLE_\nCastell de Chirel\n_START_SECTION_\nDescripci\xc3\xb3\n_START_PARAGRAPH_\nEst\xc3\xa0 constru\xc3\xaft sobre una petita elevaci\xc3\xb3 anomenada mola del Cinto del Castillo. El castell est\xc3\xa0 edificat adaptant-se totalment a l'orografia del terreny, que presenta molts penyals  i flanquejat per goles, presentant aix\xc3\xad una planta triangular i una excel\xc2\xb7lent situaci\xc3\xb3 per la seva defensa._NEWLINE_L'acc\xc3\xa9s al castell era complex, ja que havia de salvar un pas elevat d'aproximadament un metre amb un arc que en la part exterior era apuntat, per\xc3\xb2 a la part interior era de mig punt, que donava a un vest\xc3\xadbul que en un lateral connectava amb el passad\xc3\xads existent entre la doble muralla. Aquest tipus d'entrada es repetia per accedir a la torre de vigil\xc3\xa0ncia. El castell tenia una finalitat defensiva, la qual cosa queda de manifest tant en la t\xc3\xa8cnica constructiva com en elements com ara sageteres, ampits  i espitlleres, o l'exist\xc3\xa8ncia d'un dels seus costats d'un fossat. A m\xc3\xa9s existeixen dues torrasses als extrems oriental i occidental que completaven la defensa del recinte. Un d'ells t\xc3\xa9 planta  trapezo\xc3\xafdal i diversos nivells d'altura, tot i que actualment est\xc3\xa0 derru\xc3\xaft per dins. L'altra era de planta quadrada i posseeix encara dos nivells, el primer conserva encara el seua volta de can\xc3\xb3 fabricada seguint la  t\xc3\xa8cnica del totxo a plec, mentre que el segon nivell ha perdut el sostre. Malgrat la ru\xc3\xafna, encara s'observa el doble recinte emmurallat, l\xe2\x80\x99aljub i la torre major.\n_START_SECTION_\nHist\xc3\xb2ria\n_START_PARAGRAPH_\nAt\xc3\xa8s que el castell va tenir la seva import\xc3\xa0ncia durant la revolta d'Al-Azraq, es pot afirmar que el seu origen \xc3\xa9s \xc3\xa0rab, sent posteriorment millorat amb l'arribada dels cristians a la zona. Se li esmenta en 1349 en una ordre sobre el prove\xc3\xafment d'aliments a certes fortaleses. Per les t\xc3\xa8cniques constructives i els materials emprats per a l'edificaci\xc3\xb3 d'aquest, tals com carreus a les portes d'entrada o escuts i dovelles, es pot considerar plausible que durant el segle XV es duran a terme les primeres reconstruccions del castell de Chirel._NEWLINE_La hist\xc3\xb2ria de la zona, en qu\xc3\xa8 es va viure la persist\xc3\xa8ncia dels moriscos a residir-hi, tant despr\xc3\xa9s de la conquesta com despr\xc3\xa9s  de l'ordre de la seua expulsi\xc3\xb3 en 1609, va donar lloc a conflictes armats tant contra les tropes reials, com amb els pobladors cristians que es veien assetjats i amena\xc3\xa7ats pels moriscos, la qual cosa repercutia negativament en el comer\xc3\xa7 existent en aquell moment a la zona. Malgrat aix\xc3\xb2 les tropes governamentals van utilitzar el castell com a centre de les operacions en les accions contra les guerrilles dels moriscos revoltats a la Mola de Cortes, cosa que va permetre donar per finalitzat el conflicte en menys d'un any. El final del conflicte va provocar l'inici de la decad\xc3\xa8ncia del castell (com tamb\xc3\xa9 li va passar a altres castells propers), en perdre import\xc3\xa0ncia la seva ubicaci\xc3\xb3, el que juntament a l'escassetat de poblaci\xc3\xb3 en aquest territori va portar al seu aband\xc3\xb3 i amb aix\xc3\xb2 a la seva ru\xc3\xafna."